།དཔལ་པདྨ་དབང་ཆེན་ཡང་གསང་ཁྲོས་པའི་དཀྱིལ་ཆོག་གི་ཆ་ལག་སློབ་མ་ལྷག་གནས་དང་དཀྱིལ་འཁོར་རབ་གནས་བྱ་ཚུལ་བདེ་ཆེན་ལམ་སྟེགས་ཞེས་བྱ་བ་བཞུགས་སོ།།

༅༅།།ན་མོ་གུ་རུ་པདྨ་མ་ཧཱ་ཨིནྡྲ་དེ་ཝ་མཎྜལ་བྷྱཿརིགས་བརྒྱའི་ཁྱབ་བདག་དྲིན་ཅན་བླ་མ་དང་།།དབྱེར་མེད་དབང་ཆེན་ལྷ་ལ་གུས་བཏུད་ནས།།དེ་ཡི་སྨིན་བྱེད་དབང་གི་ཉེར་བསྡོགས་ཀྱི།།ཆོ་གའི
རིམ་པ་འགའ་ཞིག་གསལ་བར་བྱ།།དེ་ལ་དཔལ་པདྨ་དབང་ཆེན་རྟ་མགྲིན་ཡང་གསང་ཁྲོས་པའི་དབང་བསྐུར་བའི་སྔོན་འགྲོ་སློབ་མ་ལྷག་གནས་ཀྱི་རིམ་པ་སྔ་འགྱུར་གྱི་གཞུང་སྤྱི་དང་མཐུན་པར་བསྒྲུབ་པར་བྱེད་པའི་ཚུལ་ནི།བུམ
པ་སྟ་གོན་ཚར་བ་དང་ལྷ་སྟ་གོན་གྱི་མཎྜལ་རྣམ་བུམ་སོགས་བཅས་བཤོམས་རྣམས་ཡོལ་བས་བསྒྲིབས་ཏེ་སློབ་མ་རྣམས་ཀྱིས་མི་མཐོང་བར་བྱ་ཞིང་།དཀྱིལ་འཁོར་གྱི་ལྷོར་མཎྜལ་ཁྲུ་གང་གྲུ་བཞི་པ་དྲི་དང་བ་བྱུང་གིས་
བྱུགས་པ་ལ་མེ་ཏོག་གི་ཚོམ་བུ་དགུ་བཀོད་པའམ།པདྨ་འདབ་བརྒྱད་ཕྱོགས་ཚོན་དྲི་བཟང་གི་ཐིག་ལེ་ཅན་དང་།སློབ་དཔོན་གྱི་དྲུང་དུ་སོ་ཤིང་སོར་བཅུ་གཉིས་པ་དྲི་ཆུས་བཀྲུས་ཤིང་སྤོས་ཀྱིས་བདུགས་པ་རྩེ་མོར་མེ
ཏོག་བཅིངས་པ།ཁྱོར་ཆུ་དུང་ཞལ་དྲིའི་ཆུས་གང་བ།དཔུང་སྐུད་དམར་པོ་འདོམ་གང་བ་གསུམ་ལྟབ་ཏུ་སྒྲིལ་བ་ལ་རྡོ་རྗེའི་མདུད་པ་གསུམ་བཏབ་པ།ཀུ་ཤའི་ཆུན་པོ་ཆེ་ཆུང་སོགས་འོག་ཏུ་དགོས་པའི་ཡོ་བྱད་རྣམས་
ཚོགས་པར་བྱས་ལ།སློབ་མ་རྣམས་ཁྲུས་དང་ཕྱག་བྱེད་དུ་གཞུག་སྟེ་གྲལ་ལ་བཀོད་ནས།བགེགས་ལ་གཏོར་མ་བསྔོ་ཞིང་བདེན་པའི་ཚིག་གིས་བཀའ་བསྒོས་ནས་ཕྱིར་བསྐྲད་དེ་བསྲུང་འཁོར་བསྒོམ།མེ་ཏོག་བཀྱེ

བསྡུ་བྱས་ལ།ཆོས་བཤད་རྒྱས་བསྡུས་ཅི་རིགས་པས་མཚམས་སྦྱར་ཏེ་མཎྜལ་དབུལ་དུ་གཞུག།དེ་ནས་འདི་སྐད་བྱ་སྟེ།དེ་ལྟར་མཎྜལ་ཕུལ་ནས།དེ་བློ་ནན་ཏན་དུ་བཅོས་ཏེ་བསམ
པ་ཁྱད་པར་ཅན་བསྐྱེད་པ་ཤིན་ཏུ་གལ་ཆེ་བས།དེ་ལ་གསང་སྔགས་གསར་རྙིང་ཐུན་མོང་དུ་གྲགས་ཆེ་བ་གསང་བ་སྤྱིའི་རྒྱུད་ལས།སྔགས་ཀྱི་དངོས་གྲུབ་དོན་གཉེར་གང་།།དཀྱིལ་འཁོར་འདིར་ནི་འཇུག་བྱ་སྟེ།།
བསོད་ནམས་འདོད་པས་དེ་ལས་གཞན།།གཞན་དག་འཇིག་རྟེན་ཕ་རོལ་གཉེར།།དད་པ་ཆེན་པོ་ལྡན་པ་དག་།འཇིག་རྟེན་ཕ་རོལ་ལ་དམིགས་ནས།།བློ་ལྡན་དཀྱིལ་འཁོར་འཇུག་བྱ་སྟེ།།འདི་ཡི་འབྲས་བུ་གཉེར
མིམི་བྱ།།གལ་ཏེ་འདི་འབྲས་དོན་གཉེར་ན།།འཇིག་རྟེན་ཕ་རོལ་འགྲུབ་མི་འགྱུར།།འཇིག་རྟེན་ཕ་རོལ་ལ་དམིགས་ན།།འབད་པ་མེད་པར་འདི་འབྲས་འགྲུབ།།ཅེས་གསུངས་པ་ལྟར།ཁྱེད་རང་རྣམས་མཆོག་གི།
དངོས་གྲུབ་སྐུ་བཞི་ཡེ་ཤེས་ལྔའི་བདག་ཉིད་མི་སློབ་པའི་ཟུང་འཇུག་ཐོབ་པར་བྱ་བའི་ཕྱིར་དུ་གསང་སྔགས་ཟབ་མོའི་དཀྱིལ་འཁོར་ཆེན་པོ་འདིར་འཇུག་པར་བྱ་ཡི།དེ་ལས་གཞན་དུ་འདི་ཕྱིའི་འཁོར་བའི་བདེ
འབྱོར་མངོན་པར་མཐོ་བའི་གོ་འཕང་དང་།ཞི་བ་དེ་ཉན་རང་གི་བྱང་ཆུབ་དོན་དུ་གཉེར་བ་སོགས་ཀྱིས་མ་ཡིན་ཏེ།དེ་ལྟ་བས་ནམ་མཁའི་མཐའ་ཁྱབ་ཀྱི་སེམས་ཅན་ཐམས་ཅད་ཡེ་ནས་རང་བཞིན་གྱིས་རྣམ་པར་དག

བའི་འཁོར་བ་མེད་སྣང་སྒྱུ་མ་ལྟ་བུའི་ཆོས་ཡིན་ཀྱང་།དེ་ལྟར་མ་རྟོགས་པས་འཁོར་བར་འཁྱམས་པ་འདི་དག་རང་དང་ཕན་ཚུན་ཕ་མ་ཕུ་ནུ་ཁྱོ་ཤུག་སོགས་ལན་གྲངས་དཔག་ཏུ་མེད་པ་བྱས་ནས་ཕན་བཏགས་པ་ལ་ཚད་མེད་པའི་དྲིན་ཅན་ཤ་སྟག་ཡིན་པ་ལ།།
འདི་ཐམས་ཅད་སྡུག་བསྔལ་གྱི་ཁུར་ཆེན་པོས་ནི་ནོན།བདེ་བའི་ཐབས་ནི་མི་ཤེས།བདེ་བར་འདོད་ཀྱང་སྡུག་བསྔལ་གྱི་རྒྱུ་ཁོ་ན་སྒྲུབ་པ་ལ་བརྩོན་པས།ཞེ་འདོད་དང་ལག་ལེན་ཕྱིན་ཅི་ལོག་ཏུ་གྱུར་པ་འདི་རྣམས་ལ་བཅོས་མིན་གྱི་སྙིང་རྗེ་དྲག་པོ་བསྐྱེད་དེ།
དེ་རྣམས་སྡུག་བསྔལ་གྱི་རྒྱ་མཚོ་ཆེན་པོ་འདི་ལས་མྱུར་བ་ཉིད་དུ་བསྒྲལ་བའི་བསམ་པས་ཀུན་ནས་བསླངས་ཏེ།ཤེས་རབ་དང་སྙིང་རྗེ་ཆེན་པོས་སྲིད་པ་དང་ཞི་བའི་མཐའ་གཉིས་ལ་མི་གནས་པའི་མྱང་འདས།ཡང་དག་པར་རྫོགས་པའི་སངས་རྒྱས་ཀྱི
གོ་འཕང་ཐོབ་པར་བྱ།དེའི་ཆེད་དུ་རྡོ་རྗེ་ཐེག་པའི་ལམ་གྱི་རྩ་བ་དབང་བསྐུར་བ་ལེགས་པར་ནོས་ཏེ་ལམ་ཟབ་མོ་ལ་ཚུལ་བཞིན་དུ་བསླབ་པར་བྱ་སྙམ་དུ་རྙོག་པ་བྲལ་བའི་བྱང་ཆུབ་ཀྱི་སེམས་དུང་དུང་བ་ཞིག་བསྐྱེད་པའི་སྒོ་ནས།བླ་མ་རྡོ་རྗེ་སློབ་དཔོན
ལ་མི་ཕྱེད་པའི་དད་གདུང་ཤུགས་དྲག་པོས་སྙིམ་པ་མེ་ཏོག་དང་བཅས་པའི་ཐལ་མོ་སྦྱར་ནས་ལྷག་པར་གནས་པའི་དོན་དུ་གསོལ་བ་གདབ་པ་འདིའི་རྗེས་ཟློས་མཛོད།པདྨ་སེམས་གཙོ་ཁྱོད་ལ་འདུད།།ཐར་ལམ་ཆེན་པོ་བདག་འདོད་དོ།།དེ་ཉིད་
དབང་དང་དངོས་གྲུབ་རྣམས།།མགོན་པོ་དཔའ་བོས་སྐྱབས་གསོལ་ཞིང་།།ཐེག་ཆེན་ཁང་པར་གཞུག་པ་དང་།།མཁྱེན་རབ་ཡེ་ཤེས་བདག་ལ་སྩོལ།།ལན་གསུམ།དེ་ནས་སྤྲོ་བ་བསྐྱེད་ཅིང་གནང་བ་སྦྱིན་པ་འདི་ལ་གསན་པས་ཁྱབ་པར་གདའ།ཀྱེ་ཧོཿ

སྐལ་ལྡན་རིགས་ཀྱི་བུ།།ཁྱོད་ནི་ལས་སད་འཁྲུལ་པ་ཞིག།དུས་གསུམ་གཤེགས་པའི་རྒྱལ་བས་ཀྱང་།།ཐེག་མཆོག་གསང་བའི་ལམ་ཆེན་འདིར།།མངོན་པར་བྱང་ཆུབ་གོ་འཕང་བརྙེས།།དཔུང་ཆེན་བདུད་སྡེར་བཅས།།
པ་ཡང་།།ཐམས་ཅད་འདི་ཡིས་བཅོམ་པ་སྟེ།།དེ་ཕྱིར་ཁྱོད་ནི་སྐལ་བཟང་དཔལ།།དཀྱིལ་འཁོར་འདིར་ནི་གཟུང་བར་བྱ།།ཡང་དག་པ་ཡི་བསླབ་པ་རྣམས།།ཁྱོད་ཀྱི་གུས་པས་བླང་བར་གྱིས།།ཞེས་བརྗོད།དེའི་དོན་ཡང་ལམ་འདིར་འཇུག་པའི་སྐལ་ལྡན
རང་རིགས་སུ་ངེས་པར་བྱས་པའི་བུ་ཁྱེད་རྣམས་ལ་ཀྱེ་ཧོ་ཞེས་བོས་ནས།ཁྱོད་ནི་ཡང་དག་པའི་ལམ་ལ་ལས་ཀྱི་འཕྲོ་སད་ཅིང་།སྲིད་པ་འཁོར་བའི་བདེ་འབྱོར་སྒྱུ་མ་ལྟ་བུར་ངེས་པའི་ཤེས་པས་འཁྲུལ་པའི་འཚང་ཞིག་ནས།བླ་ན་མེད་པའི་བྱང་ཆུབ་ལ་ཡིད་བརྟོན་པ
ནི་ཤིན་ཏུ་ལེགས་ཏེ།ཅིའི་ཕྱིར་ཞེ་ན།འདས་མ་འོངས་ད་ལྟ་དུས་གསུམ་དུ་གཤེགས་ཤིང་བཞུགས་པའི་རྒྱལ་བ་རྫོགས་པའི་སངས་རྒྱས་ཐམས་ཅད་ཀྱིས་ཀྱང་།ཐེག་མཆོག་གསང་བའི་ལམ་ཆེན་འདི་ལ་བརྟེན་ནས་མངོན་པར་བྱང་ཆུབ་བླ་ན་མེད་པའི་གོ།།
འཕང་བརྙེས་ཤིང་།བདུད་སྡེའི་དཔུང་ཚོགས་ཐམས་ཅད་ཀྱང་ཚུལ་འདིས་འཇོམས་པར་མཛད་དེ།དེའི་ཕྱིར་ཁྱོད་ནི་བདེ་མྱུར་གྱི་ལམ་རྨད་དུ་བྱུང་བ་རྡོ་རྗེ་ཐེག་པ་འདི་ལ་དོན་གཉེར་གྱི་བློ་སྐྱེས་པ་ནི་སྐལ་བ་བཟང་པོའི་དཔལ་དང་ལྡན་པ་ཡིན་པས།དཀྱིལ་འཁོར
འའདིར་བཟུང་བར་བྱ་ན།སྤྱི་དང་ཁྱད་པར་གྱིས་བསྡུས་པའི་ཡང་དག་པའི་བསླབ་པ་རྣམས་རིགས་ཀྱི་བུ་ཁྱོད་ཀྱིས་སྤྲོ་བ་དང་གུས་པའི་སེམས་ཀྱིས་ཚུལ་བཞིན་དུ་བླང་བར་གྱིས་ཤིག་ཅེས་པ་ཡིན་ནོ།།དེ་ནས་ཚོགས་བསག་ཅིང་སྡོམ་པ་བཟུང་བ་ལ།ཡན་ལག

བཅུ་པའི་ཚོགས་བསགས་སྔོན་དུ་འགྲོ་བས་ཐུན་མོང་དང་ཐུན་མོང་མ་ཡིན་པའི་སྡོམ་པ་བཟུང་བ་རྣམས་དབང་ཆོ་ག་དངོས་གཞིའི་འཇུག་པའི་སྐབས་ནས་ཇི་ལྟར་འབྱུང་བ་བཞིན་འདིར་ཡང་བྱའོ།།དེ་ནས་ལྷར་བསྐྱེད་ཅིང་བྱིན་གྱིས་བརླབས་པ་ལ།སློབ་དཔོན་གྱི་ཐུགས་ཀ།
ནས་འོད་ཟེར་འཕྲོས།ཁྱེད་རང་རྣམས་ཀྱི་ལུས་ལ་ཕོག་པས་འོད་ཀྱི་གོང་བུར་ཞུ་བ་ལས་དཔལ་རྟ་མགྲིན་པདྨ་དབང་ཆེན་ཞལ་གཅིག་ཕྱག་གཉིས་པའི་སྐུར་གྱུར་པའི་མོས་པ་མཛོད།།དེ་ནས་སློབ་དཔོན་གྱིས་རྡོ་རྗེ་དང་བཅས་པའི་དྲིའི་ཆུས་ཁྱེད་རང་རྣམས་ཀྱི་སྤྱི་བོ་མགྲིན་པ
ང་ག་རྣམས་སུ་རེག་པས་ཐིག་ལེ་བྱས་ཏེ་ཨོཾ་ཨཱཿཧཱུཾ་ཞེས་བརྗོད་པས།གནས་གསུམ་དུ་ཡི་གེ་འབྲུ་གསུམ་བྱུང་།ཡང་མས་ནས་ཡར་སྙིང་མགྲིན་དཔྲལ་བ་རྣམས་སུ་རེག་སྟེ།ཧཱུཾ་ཨཱཿཨོཾ་ཞེས་བརྗོད་པས་སངས་རྒྱས་ཐམས་ཅད་ཀྱི་སྐུ་གསུང་ཐུགས་རྡོ་རྗེའི་རང་བཞིན་དུ་
སལ་བར་གྱུར།ཡང་དཔྲལ་བ་ནས་མར་རེག་སྟེ་ཨོཾ་ཨཱཿཧཱུཾ་ཞེས་བརྗོད་པས་སྒོ་གསུམ་རྡོ་རྗེ་གསུམ་དུ་བརྟན་པར་བྱས་པའི་མོས་པ་མཛོད་བྱས་ལ།རྡོ་རྗེ་དང་བཅས་པའི་ལག་པས་དྲིའི་ཐིག་ལེ་དེ་བཞིན་དུ་བྱས་ལ།དེ་ལྟར་ཁྱེད་རང་རྣམས་ལྷར་བསྐྱེད་ཅིང་སྒོ་གསུམ་རྡོ་རྗེ་གསུམ་དུ
བྱིན་གྱིས་བརླབས་པ་དེ་ཉིད་ཀྱིས་མཆོད་པའི་ཡུལ་དུ་གྱུར་པ་ལ་མཆོད་པས་མངའ་གསོལ་བ་ཡིན་པས།མེ་ཏོག་དབུ་ལ་ཡུལ་བའི་མོས་པ་མཛོད།ཨོཾ་བཛྲ་པུཥྤེ་པྲ་ཏཱིཙྪ་སྭཱ་ཧཱ།དེ་བཞིན་དུ་བདུག་སྤོས་ཤངས།དྷཱུ་པེ།མར་མེ་སྤྱན།ཨཱ་ལོ་ཀེ།དྲི་ཆབ་ཐུགས།
གནྡྷེ།ཞེས་སྦྱར་བས་མཆོད་ཅིང་མངའ་གསོལ་བར་བྱའོ།།དེ་ནས་དངོས་གྲུབ་ཀྱི་སྐལ་བ་བརྟག་པ་ལ་གཉིས་ལས།དང་པོ་སོ་ཤིང་དོར་ཏེ་བརྟག་པ་ནི།སོ་ཤིང་བསངས་སྦྱངས།སྟོང་པའི་ངང་ལས་ཧཱུཾ་ལས་བྱུང་བའི་སོ་ཤིང་བྱང་ཆུབ་ཀྱི་ཤིང་གི་རང་བཞིན་

དངོས་གྲུབ་ཀྱི་ལྟས་བརྟག་པའི་ནུས་པ་དང་ལྡན་པར་གྱུར་པ་ཡངས་པ།ཨོཾ་སྣཿཛི་ཧ་སོ་ལ་རྟེནི་དྷོ་ལཊ།ཅེས་དང་ལས་སྔགས་ལན་ཁ་ཡར་བརྗོད།དེ་ལྟར་བྱིན་གྱིས་བརླབས་པའི་སོ་ཤིང་དེ་ཉིད་ཁྱེད་རང་རྣམས་ཀྱི་ཐལ་ནྡྷ།
མོ་སྦྱར་བའི་བར་དུ་ཕྱིན་པ་མཁའ་དབྱིངས་ཀྱི་རྒྱས་བཟུང་སྟེ།རྩེ་མོ་སོས་འཆའ་ཞིང་དྲུད་པ་ལྟར་བྱས་པས་སྡིག་སྒྲིབ་ཐམས་ཅད་སྦྱང་བར་མོས་ཤིང་།ཁ་ཤར་དུ་ཕྱོགས་པས་བདག་གིས་དངོས་གྲུབ་ཇི་ལྟར་འཐོབ་པའི་མཚན་མ་གསལ་བར་བསྟན་དུ་གསོལ
སྙམ་དུ་དམོད་པོར་ལ།ཨོཾ་བཛྲ་ཧཱ་ས་ཧ།ཞེས་བརྗོད་ཅིང་མཎྜལ་འདིའི་ཁར་ལྟོས་མེད་དུ་དོར་ཅིག།ཅེས་དོར་དུ་བཅུག་ནས།སོ་ཤིང་གི་རྩེ་མོ་སྟེང་དུ་བསྟན་ན་མཆོག་འགྲུབ།ཕྱོགས་བཞིར་ཞི་སོགས་ལས་བཞི་འགྲུབ།མཚམས་བཞིར་བུམ་པ་
བཟང་པོ་སོགས་དངོས་གྲུབ་ཕྲ་མོ་འགྲུབ་པར་འགྱུར་རོ།།ཞེས་ལུང་བསྟན།དེ་ནས་གཉིས་པ་རྨི་ལམ་བརྟག་པ་ལ་སྦྱོར་དངོས་གཉིས་ཀྱི་སྦྱོར་བ་ལའང་གསུམ་ལས།དང་པོ་རྨི་ལམ་གསལ་བའི་ཆེད་དུ་ཁྱོར་ཆུ་བླུད་པ་ནི་དུང་ཞལ་གྱི་དྲི་ཆུ་ལ་ལས་སྔགས
ཟླས་ཏེ།དྲི་བཟང་པོའི་ཆུ་འདི་ཉིད་ཁྱེད་རླུང་རྣམས་ཀྱི་ཁྱོར་བ་གཡས་སུ་ལན་གསུམ་བྱིན་པ་འཐུང་ལ།ལྷག་མ་དཔུང་པ་གཡོན་གྱི་ཕྱོགས་ནས་རྒྱབ་ཏུ་དོར་བས་སྒོ་གསུམ་གྱི་དྲི་མ་དག་པར་གྱུར་པའི་མོས་པ་མཛོད།།ཨོཾ་ཧྲཱིཿབི་ཤུདྡྷཿསརྦ་པཱ་པཾ་ནི
ཙཙཙཱཨཱ་སྱ་ཤོ་དྷ་ཡ་སྭཱ་ཧཱ།ཞེས་པའམ།ཨོཾ་སརྦ་ཤོ་དྷ་ཡ་ཧཱུཾ་ཕཊ།ཅེས་བཟླས་པས་ཁྱོར་ཆུ་ལན་གསུམ་བླུད་དོ།།གཉིས་པ་རྨི་ལམ་ལ་བར་ཆད་ཀྱིས་མི་སྒྲིབ་པའི་ཕྱིར་བསྲུང་སྐུད་གདགས་པ་ནི།སྲད་བུ་བསངས་སྦྱངས།སྟོང་པའི་ངང་པས་དྡྷི་

ལས་བྱུང་བའི་རྡོ་རྗེའི་སྲད་བུ་དམར་པོ་རྡོ་རྗེའི་མདུད་པ་གསུམ་དང་ལྡན་པ་ལ།སྟ་གོན་གྱི་ལྷའི་ཐུགས་ཀ་ནས་ཡེ་ཤེས་ཀྱི་སྲད་བུ་སྤྱན་དྲངས་ཏེ་ཐིམ་པས་རྡོ་རྗེའི་སློབ་བུ་རྣམས་ཀྱི་སྒོ་གསུམ་གྱི་བར་ཆད་བསྲུང་བའི་ནུས་པ་དང་ལྡན་པར་གྱུར།ཧཱུྃ་དང་ལས་སྔགས།།
ཀྱིས་བསྔགས་ལ།བསྲུང་སྐུད་འདི་ཉིད་ཁམས་དཀར་དམར་གྱི་ཆའི་བར་ཆད་ཆེ་ཆུང་གི་སྒོ་ནས་སྐྱེས་པའི་དཔུང་པ་གཡོན་དང་།བུད་མེད་ཀྱི་གཡས་སུ་འཆིང་བ་ཡིན་ཞིང་།དེ་ཡང་ཉིན་མཚན་ནམ་ཕྱི་ནང་གི་བར་ཆད་བསྲུང་ཕྱིར་ཉིས་བསྐོར་གྱིས་
བབཅིངས་པས།ལུས་རྡོ་རྗེའི་གོ་ཆས་བཞུ་ལུགས་སུ་གཡོགས་པ་ལ།སླར་ཡང་རྡོ་རྗེ་དང་བཅས་པའི་དྲི་ཆུས་རྒྱས་བཏབ་པས་རྡོ་རྗེ་རྒྱ་གྲམ་གྱི་མདུད་འཛིན་རེས་མཚན་པས་བར་ཆད་ཐམས་ཅད་ལས་བསྲུང་བར་གྱུར་པའི་མོས་པ་མཛོད།།ཅེས་བསྲུང
སྐུད་བཅིངས་ལ།ཨོཾ་བཛྲ་རཀྵ་རཀྵ་ཧཱུཾ་ཕཊ།ཅེས་བརྗོད་ཅིང་།ལས་བུམ་གྱི་ཆུས་གཏོར་ནས་རྡོ་རྗེས་རྒྱ་གྲམ་དུ་རྒྱས་གདབ་བོ།།གསུམ་པ་རྨི་ལམ་མི་འཁྲུགས་པར་བྱེད་པའི་ཕྱིར་ཀུ་ཤའི་སྒྲས་སྟན་སྦྱིན་པ་ནི།ཀུ་ཤ་བསངས་སྦྱངས།སྟོང་པའི་ངང་ལས
ཿདང་།ཧཱུཾ་ལས་བྱུང་བའི་ཀུ་ཤ་སྔོ་ལྗང་རྩེ་རྩེ་མ་ཉམས་པ་རྨི་ལམ་མི་འཁྲུགས་པར་བྱེད་པའི་ནུས་པ་དང་ལྡན་པར་གྱུར།དྷཱིཿབཟླས་པས་ཀུ་ཤ་ཆུང་བ་དང་།ཧཱུཾ་བཟླས་པས་ཆེ་བ་བྱིན་གྱིས་བརླབས་ལ།དེ་ལྟའི་ཀུ་ཤ་ཆུང་བ་སྔས་ཀྱི་དོན་དུ་ལག་པ་
གཡས་དང་ཆེ་བསྟན་གྱི་དོན་དུ་ལག་པ་གཡོན་པར་གཏད་པ་ཐལ་མོ་སྦྱར་བའི་བར་དུ་ཟུངས་ཤིག།ཨོཾ་ཨཱཿདྷཱིཿཧཱུཾ་སྭཱ་ཧཱ་ཞེས་པས་ཀུ་ཤ་བྱིན་པར་བྱའོ།།དེ་ནས་མི་ལྡོག་པའི་ཆེད་དུ་ཆོས་བཤད་པས་སྤྲོ་བ་བསྐྱེད་པ་ནི།ཨུ་པ་ཡོ་གའི་རྒྱུད་རྣམ་སྣང་

མངོན་བྱང་ལས།འཇིག་རྟེན་དུ་ནི་ཀུན་མཁྱེན་དག།ཨུ་དུམ་ཝཱ་རའི་མེ་ཏོག་བཞིན།།བརྒྱ་ལམ་ན་ནི་རེས་འགའ་ཞིག།འབྱུང་འགྱུར་ཡང་ནི་མི་འབྱུང་ངོ་།།གསང་སྔགས་སྤྱོད་པའི་ཚུལ་འབྱུང་བ།།དེ་བས་ཀྱང་ནི་དཀོན་པ་སྟེ།།
གང་གིས་མཉམ་མེད་སེམས་ཅན་དོན།།མྱ་ངན་མི་འདའ་བྱེད་པར་ནུས།།བསྐལ་པ་བྱེ་བ་དུ་མ་རུ།།སྔོན་དུ་སྡིག་པ་བྱས་པ་གང་།།དཀྱིལ་འཁོར་འདི་འདྲ་མཐོང་མ་ཐག།དེ་དག་ཟད་པར་འགྱུར་ཡིན་ན།།གྲགས་པ་མཐའ་ཡས་གྲགས་སྤྱོད་པའི།།ཚུལ་
ལ་གནས་ན་སྨོས་ཅི་དགོས།།སྐྱོབ་པའི་གསང་སྔགས་བཟླས་ན་ནི།།གོ་འཕང་བླ་ན་མེད་པར་འགྱུར།།ཞེས་བྱ་བ་ལ་སོགས་པ་གསུངས་ཏེ།དེ་ཡང་འཇིག་རྟེན་ན་ཨུ་དུམ་ཝཱ་རའི་མེ་ཏོག་དཀོན་པ་ལྟར་སངས་རྒྱས་འཇིག་རྟེན་དུ་འབྱོན་པ་དཀོན།བྱོན་ཀྱང
ཆོས་གསུངས་པ་དང་།ཁྱད་པར་ཐེག་ཆེན།དེའི་ནང་ནས་ཀྱང་རྡོ་རྗེ་ཐེག་པ་གསུངས་པ་ཤིན་ཏུ་དཀོན།དེ་ལྟར་དཀོན་པ་ཙམ་དུ་མ་ཟད།དཀོན་ལ་རྙེད་ན་ཕན་ཡོན་ཆེན་པོ་དང་ལྡན་ཏེ།དེའི་རྒྱུ་མཚན་བསྐལ་པ་བྱེ་བ་དུ་མར་བསགས་པའི་སྡིག་སྒྲིབ་
རྣམས་དཀྱིལ་འཁོར་མཐོང་བ་ཙམ་གྱིས་བདག་པར་འགྱུར་ན།དེར་ཞུགས་ནས་དབང་ཐོབ་ཅིང་རྟོགས་སྒོམས་ཀྱི་སྤྱོད་པས་ལམ་ཉམས་སུ་བླང་ན་སྲིད་པ་ལས་ཐར་པ་ལྟ་ཅི་སྨོས།དེའི་ཕྱིར་ཁྱེད་ཅག་རྣམས་བདེ་ཞིང་མྱུར་བའི་ལམ་འདི་ལ་བརྟེན་ནས།
མྱུར་དུ་བླ་ན་མེད་པའི་བྱང་ཆུབ་ཐོབ་པར་གདོན་མི་ཟ་བའི་ཕྱིར་རྙེད་པའི་མཆོག་རབ་ཏུ་རྙེད་པ་ཡིན་པས་དགའ་བ་སྒོམ་པར་མཛད་འཚལ།ཞེས་གདམས་པར་བྱའོ།།དེ་ནས་དངོས་གཞི་རྨི་ལམ་བརྟག་ཅིང་ངན་ན་བཟློག་པའི་ཆོ་ག་ནི།ཁྱེད་རང་རྣམས

།དོ་ནུབ་ཀྱི་གནས་སྐབས་སུ་སྔར་གཏད་པའི་ཀུ་ཤ་ཆེ་ཆུང་གཉིས་རྫས་དང་སྟན་དུ་བྱས་ཏེ།བླ་མའི་དཀྱིལ་འཁོར་ལ་མགོ་མངོན་དུ་ཕྱོགས་པས།ཉོན་མོངས་པའི་ཀུན་རྟོག་དང་མང་དུ་སྨྲ་བ་ཐམས་ཅད་སྤངས་ཏེ།བླ་མ་དང་དཀྱིལ་འཁོར་གྱི་ལྷ་ཡིད་ལ་དྲན་བཞིན།
་དགེ་བའི་སེམས་དང་ལྡན་པས་སེང་གེའི་ཉལ་སྟབས་ཀྱིས་མནལ་བ་ལས།མཚན་མོ་ཆ་བཞིར་བགོས་པའི་བཞི་པ་ཐོ་རེངས་ཀྱི་དུས་སུ་རྨི་ལམ་གྱི་མཚན་མ་བཟང་ངན་དག་མཐོང་བར་འགྱུར་བས།དེ་ཉིད་ནང་པར་ཁོ་བོ་ལ་སྨྲ་བར་གྱིས་ཤིག།ཅེས་གདམས་ཤིང་།དེ་ལ
སློབ་མ་སྟ་གོན་གྱི་ཆོས་རྣམ་གྲུག་དངོས་གཞི་དབང་བསྐུར་བའི་ཆོ་ག་སྲད་ནས་འབྱུང་བ་ལགས།ཞེས་བརྡ་སྤྲད་དེ་དགེ་བ་བསྔོས་ལ་སློབ་མ་རྣམས་རང་གནས་སུ་བཏང་